Jesper Juul

Jesper Juul (18. aprill 1948 – 25. juuli 2019) oli tunnustatud Taani pereterapeut ja lastekasvatusteemaliste raamatute autor. 

Tema tuntuim teos on 1995. aastal ilmunud "Sinu tark laps", millesse ta kogus oma 25 aasta jooksul peredega töötamisel saadud kogemused.http://www.jesperjuul.com/en/default.asp

Elukäik
Jesper Juul sündis Vordingborgis Taanis. Ta mängis lapsepõlves meeleldi sulgpalli, tegeles kergejõustiku, skautluse ja ornitoloogiaga.http://www.jesperjuul.com/en/biography.asp

Jesper Juul lõpetas Ebeltofti keskkooli ja õppis aastatel 1966–1970 Marselisborgi õpetajate kolledžis, kus spetsialiseerus ajaloole ja religioonile. Pärast õpetajakutse omandamist jätkas ta õpinguid ideedeajaloo erialal Aarhusi ülikoolis ning töötas kooli kõrvalt muu hulgas ka Bogholti noortekeskuses Vibys. Viimane andis äratundmise, et talle sobib pigem praktiline töö kui akadeemiline karjäär. 

Järgneval kolmel aastal töötas Jesper Juul õpetaja ja sotsiaaltöötajana Bogholtis, kus tutvus ühel kursusel ka Ameerika psühhiaatri ja pereterapeudi Walter Kempleri ning Taani lastepsühhiaatri Mogens A. Lundiga, kellest said sõbrad ja kellega koos asutasid nad 1979. aastal pereteraapia keskuse Kempler Institute. Mõni aasta hiljem sai Jesper Juulist Kempler Institute of Scandinavia juhataja, mille arendamisele ja edendamisele ta kuni 2004. aastani pühendus.

Jesper Juul abiellus 1971. aastal ning sellest abielust sündis poeg Nicolai. 

1991. aastal sõlmitud abielu Horvaatia päritolu Suzanaga viis teda naise juurte juurde, sealsete mitteriiklike organisatsioonide juhtimis- ja arengunõustajaks ning vabatahtlikule tööle sõjaveteranide ja -põgenikega.

Raamatud (tõlgitud eesti keelde)
 2010 "Sinu tark laps"
 2010 "Ei ütlemise kunst"
 2011 "Minu piirid – sinu piirid"
 2011 "Puberteet. Kui kasvatamine enam ei aita"
 2013 "Kuidas luua mõnusat õhkkonda ja häid suhteid"
 2014 "Kool kriisis. Mida teha, et lastel, lapsevanematel ja õpetajatel paremini läheks"

Viited

Välislingid
 Jesper Juuli koduleht
 Kempler Instituttet

Kategooria:Taani inimesed
Kategooria:Sündinud 1948
Kategooria:Surnud 2019